सेक्टर-33 बनेगा सोलर सेक्टर, लोगों ने पूछा कितना होगा खर्चा, कितनी कमाई
चंडीगढ़के सेक्टर-33 को चंडीगढ़ रिन्युअल एनर्जी एंड साइंस एंड टेक्नोलॉजी प्रमोशन सोसाइटी(क्रेस्ट) सोलर सेक्टर के तौर पर डेवलप करेगी। इसके लिए रविवार को सेक्टर-33 के रेजिडेंट्स को सोलर एनर्जी और प्लांट के बारे में जानकारी देने के लिए क्रेस्ट और एनजीओ युवसत्ता ने कैंप लगाया। इसमें सीईओ क्रेस्ट संतोष कुमार भी यहां मौजूद थे। यहां आए रेजिडेंट्स ने क्रेस्ट के अफसरों से सवाल किया कि एक प्लांट लगाने में कितना खर्चा आता है, घर में तोड़ फोड़ तो नहीं होगी और इसको लगाने के बाद कितनी कमाई सोलर प्लांट से बनने वाली बिजली से हो सकती है।
लोगों को बताया गया कि वे दो तरह के प्लांट अपने यहां पर लगा सकते हैं जिसमें से एक कैटेगरी में तो वे प्लांट लगाकर इससे जेनरेट होने वाली पूरी बिजली को अपने घर में ही यूज कर सकते हैं जबकि दूसरी कैटेगरी में प्लांट लगवाकर लोग सारी बिजली बेच सकते हैं। इस बारे में संतोष कुमार ने कहा कि लोगों को लोगों को ऑनलाइन ही सारी इंफॉर्मेशन से लेकर परमिशन तक मिल जाएगी।
hin_Deva hin_Deva hin_Deva